stanford-oval/wikipedia huggingface dataset:
צ'ט אטקינס

| --- | --- |

עטיפת ספרו האוטוביוגרפי של צ'ט אטקינס: "אני והגיטרות שלי"
 לידה:  20 ביוני 1924 לאטרל, טנסי
 פטירה:  30 ביוני 2001 (בגיל 77) נאשוויל שבטנסי
 שם לידה:  צ'סטר ברטון אטקינס
 מקום קבורה:  Harpeth Hills Memory Gardens 
 מוקד פעילות:  ארצות הברית 
 תקופת הפעילות:  1942–2001 (כ־59 שנים)
 סוגה:  קאנטרי, קלאסי, פולק, ג'אז
 שפה מועדפת:  אנגלית 
 כלי נגינה:  גיטרה, כינור
 חברת תקליטים:  קולומביה רקורדס, RCA
 פרסים והוקרה:  היכל התהילה של הרוק אנד רול (2002)  פרס גראמי למפעל חיים 
 misterguitar.us
 פרופיל ב-IMDb
 
צ'סטר ברטון אטקינס (באנגלית: Chester Burton Atkins;‏ 20 ביוני 1924 – 30 ביוני 2001), הידוע בשם צ'ט אטקינס (Chet Atkins), היה גיטריסט אמריקאי ומפיק תקליטים אשר לצד המפיק אואן בראדלי יצר את הסגנון הייחודי במוזיקת הקאנטרי הידוע בשם הצליל של נאשוויל, שתרם לעליית האהדה לסגנון זה בקרב חובבי מוזיקת הפופ.
סגנון הפריטה של אטקינס על מיתרי הגיטרה היה מושא להערצה בארצות הברית ומחוצה לה. כמפיק מוזיקלי אטקינס הפיק תקליטים לפרי קומו, אלביס פרסלי, האחים אברלי, אדי ארנולד, דון גיבסון ואחרים. בין אותות הכבוד והפרסים הרבים בהם זכה, אטקינס זכה ב-14 פרסי גראמי והוכנס להיכל התהילה של מוזיקת הקאנטרי.
תולדות חייו > ילדותו

צ'ט אטקינס נולד בלוטרל, טנסי. הוא הצעיר במשפחתו ולו שני אחים ואחות. הוריו התגרשו בעת שהיה בן שש והוא גדל בבית אימו. כילד החל בנגינה ביוקללי ואחר כך עבר לנגן בכינור. בשנת 1974 סיפר באוטוביוגרפיה שלו כי "היינו כל כך עניים וכל מי שחי סביבנו היה כה עני שהגענו לשנות ה-40 בטרם גילה מישהו שהיינו בשפל הגדול". אטקינס נאלץ לעבור לגור עם אביו במדינת ג'ורג'יה לאחר שסבל מהתקף אסתמה חמור. בשנות נעוריו עסק במוזיקה באופן מתמיד. בשל מחלתו נאלץ לישון בישיבה בכיסא ולילות רבים ניגן בגיטרה עד שנרדם עמה בזרועותיו, הרגל בו המשיך בשארית חייו.
כבר בעת שהיה תלמיד בבית הספר התיכון היה לגיטריסט מיומן ומוכשר. באותה תקופה רכש גיטרה אקוסטית-חשמלית, אולם נאלץ לנסוע מרחקים גדולים לנגן בה כיוון שבביתו לא היה חיבור לחשמל. עד לשנת 1939 לא היה לאטקינס סגנון אישי ברור, אז שמע לראשונה ברדיו את זמר הקאנטרי מרל טרוויס פורט על הגיטרה, דבר שהותיר עליו רושם עז. בעוד שטרוויס השתמש באצבע מורה ביד ימין לפריטת המלודיה ובאגודל לתווי הבס, אטקינס פרט בשלוש האצבעות הראשונות, עם האגודל לפריטת תווי הבס.
תולדות חייו > תחילת דרכו המוזיקלית

בשנת 1942 עזב אטקינס את לימודי התיכון והחל לעבוד בתחנת הרדיו WNOX-AM בעיר נוקסוויל. שם ניגן בכינור ובגיטרה כשהוא מלווה את הזמר ביל קרלייל והקומיקאי ארצ'י קמפבל וכן הפך חלק מלהקת דיקסילנד ג'אז של תחנת הרדיו. לאחר שלוש שנים נדד לתחנת הרדיו WLW-AM בעיר סינסינטי באוהיו, לאחר חצי שנה החל לעבוד עם בליווי הרכבי קאנטרי שונים, אולם אישיותו הביישנית וסגנונו המורכב גרמו לרבים להטיל ספק בהיותו נגן קאנטרי של ממש. אטקינס פוטר לעיתים קרובות, אולם בכל פעם מצא תחנת רדיו אחרת אשר העסיקה אותו.
בשנת 1946 הופיע אטקינס לראשונה בגרנד אול אופרי כנגן בתזמורתו של הזמר רד פולי. הגרנד אול אופרי הוא קונצרט שבועי של מוזיקת קאנטרי בנשוויל, טנסי, הנערך מאז שנת 1925, ובו הופיעו לאורך השנים גדולי כוכבי סגנון מוזיקלי זה. באותה שנה הקליט אף תקליט סינגל ראשון בשם Guitar Blues. לאטקינס ניתן לזמן מה אף תפקיד סולו בגרנד אול אופרי, אולם לאחר שבוטל התפקיד הוא נדד לתחנת הרדיו KWTO-AM בספרינגפילד, מיזורי, משרה שאף ממנה פוטר עד מהרה.
תולדות חייו > חוזה הקלטות עם RCA

בעת שעבד עם תזמורת בסגנון וסטרן בדנוור, קולורדו, אטקינס צד את עינם של מפיקי מוזיקה בחברת RCA-ויקטור והוחתם על חוזה הקלטות. תקליטו הראשון של אטקינס הוקלט בשיקגו בשנת 1947, אולם לא זכה להצלחה. הוא אף עבד זמן מה כנגן אולפנים עבור חברת RCA, עד אשר בשנת 1949 נדד פעם נוספת לעיר נוקסוויל בטנסי ושב לעבודה בתחנת הרדיו WNOX שם עבד יחד עם משפחת הזמרות קרטר, אם ושלוש בנותיה. במחצית שנות ה-50 החבורה עברה לנשוויל כדי להופיע בגרנד אול אופרי. בנשוויל החל אטקינס לעבוד באולפן הקלטות והופיע בתחנת הרדיו WSM-AM ובאופרי. להיטו הראשון היה הסינגל Mr. Sandman, שיר שזכה לגרסאות רבות החל משנת 1954. בקיץ 1956 הופיע בתוכנית הטלוויזיה של אדי ארנולד ברשת NBC.
בנוסף לעבודתו כמוזיקאי, אטקינס אף הפך ליועץ מקצועי ליצרנית הגיטרות האמריקאית, חברת גרטץ' (Gretsch). בין השנים 1955 עד 1980 יצרה החברה קו גיטרות על פי עיצובו של אטקינס. אטקינס אף היה בשנות ה-50 למנהל אולפן ההקלטות של RCA בנשוויל.
תולדות חייו > מבצע ומפיק מוזיקלי

החל משנת 1957 החל אטקינס לנהל את אולפני RCA בנשוויל. עם עליית האהדה לרוק אנד רול ירדו מכירות תקליטים בסגנון קאנטרי. אטקינס ועמו המפיק בוב פרגוסון הוציאו מתוך תזמורות האולפנים את הכינורות וגיטרות המתכת שאפיינו עד לאותה עת את מוזיקת הקאנטרי, מתוך כוונה לעשותה קליטה יותר לאוזני אוהדי מוזיקת הפופ. שינוי סגנוני זה נודע בכינוי "צליל נשוויל". מתוך גישה זו גייס אטקינס את רביעיית הגוספל האמריקאית "The Jordanaires" (אשר ליוו את אלביס פרסלי) ונגני קצב כדי להפיק להיטים בתחום מוזיקת הקאנטרי. בעבודתו הפיק להיטים שזכו להצלחה לא רק במצעד להיטי מוזיקת הקאנטרי אלא אף בין להיטי הפופ, תופעה שהייתה נדירה עד לתחילת עבודתו כמפיק. סגנון עבודתו כמפיק היה פעיל מאוד, והוא ניהל את בחירותיו של האמן בחומרים שיוקלטו ובליווי המוזיקלי שיינתן להם.
את תקליטיו שלו הקליט אטקינס באולפן ביתי משוכלל שהפעיל, כשהוא שואב אף מסגנונות הפופ והג'ז. לעיתים הקליט את רצועות הקצב באולפני RCA והוסיף את שירתו בהקלטה בביתו. הקלטותיו זכו להערכה רבה בין גיטריסטים מקצועיים ורבים שאבו מהם רעיונות. בשלהי שנות ה-50 נודע בכינוי "מר גיטרה".
בשנת 1959 הצטרף מהנדס הקול ביל פורטר לעבודה באולפני RCA בנשוויל ותרם לשיפור משמעותי של איכות הקול בהקלטות, ובכך תרם להצלחה הגואה של "צליל נשוויל". אטקינס נהג בשנות ה-50 לאלתר מנגינות יחד עם נגני אולפן אחרים, דבר שהוביל להזמנתו לפסטיבל הג'אז של ניופורט בשנת 1960. הופעתו בוטלה בגלל התפרעויות במקום אולם פורסמה הקלטה של נגינת הקבוצה. אטקינס אף הוזמן לנגן בבית הלבן על ידי מספר נשיאי ארצות הברית החל מהנשיא ג'ון קנדי ועד ג'ורג' בוש האב. בשנת 1968 מונה לסגן נשיא חברת RCA בחטיבת מוזיקת הקאנטרי, במסגרת תפקידו זה חתם חוזי הקלטות עם זמרי קאנטרי בולטים רבים, בהם דולי פרטון, ווילי נלסון.
תולדות חייו > פרישתו כמפיק

בשנות ה-70 הוטל על אטקינס עומס עבודה כבד בתפקידו כמפיק ומנהל מוזיקלי. בשנת 1973 הוא אובחן כחולה בסרטן המעי הגס והחליט לוותר על תפקידיו המינהליים בחברת RCA ולשוב להתמקד בהקלטת יצירותיו. הוא החל לשתף פעולה עם הגיטריסט לס פול בצמד "צ'סטר ולסטר" ו"מפלצות הגיטרה". באותה תקופה אף נתגלה קרע בינו לבין חברת הגיטרות גרטץ', שלא הייתה עוד בניהול משפחתי, הוא הפסיק לתת את חסותו לקו הגיטרות שנשא את שמו, והחל לשתף פעולה עם חברת הגיטרות גיבסון. בשנת 1982 עזב את חברת RCA וחתם על חוזה הקלטות בחברת התקליטים קולומביה, תקליטו הראשון בחברה זו התפרסם בשנת 1983.
אטקינס נמשך תמיד לנגינת ג'אז ואף ספג ביקורת ממוזיקאי קאנטרי על שהכניס השפעות של ג'אז לסגנון הקאנטרי. הוא אף חלק על כינויו בתואר "גיטריסט קאנטרי" והתעקש כי הוא רק גיטריסט. הוא חזר והקליט מוזיקת קאנטרי עם מארק נופלר (באלבום Neck to Neck שראה אור ב-1990) וג'רי ריד. בשנותיו האחרונות שב להופיע בתוכניות רדיו ברשת הרדיו הציבורי האמריקאי ולעיתים אף ניגן בכינור.
אטקינס המשיך לנגן עד שנות ה-90 אף שבריאותו החלה להידרדר. בשנת 1996 פרצה בגופו פעם נוספת מחלת הסרטן. הוא נפטר ב-30 ביוני 2001 בביתו בנשוויל ונקבר בעיר שבה פעל.
השפעות

אטקינס נודע בכך ששילב בסגנונו השפעות מסגנונות ומוזיקאים רבים. הוא מצידו השפיע בסגנונו על גיטריסטים רבים, בהם טומי עמנואל ודרקסל ג'ונז. על מורשתו אמר: "שנים מהיום, לאחר שאלך לדרכי, מישהו יאזין למה שעשיתי וידע שהייתי כאן. אולי הוא לא ידע, או ירצה לדעת, מי הייתי, אבל הוא ישמע את הגיטרות שלי מדברות בעבורי."
אטקינס שכלל את טכניקת הפריטה באצבעות (להבדיל מן הפריטה באמצעות מפרט, שעד היום נפוצה יותר בתחומי הפופ) בהשראת גיטריסט הקאנטרי מרל טרוויס, והשתמש באגודל כדי לפרוט לסירוגין על שלושת המיתרים הנמוכים בגיטרה ליצירת קו הבס, ובאצבעות המורה, האמה והקמיצה כדי לפרוט בו-זמנית תבניות מורכבות של אקורדים ומלודיה על שלושת המיתרים הגבוהים. התוצאה הייתה מעין חיקוי של נגינת רגטיים ובוגי ווגי בפסנתר הונקי טונק, כאשר האגודל מבצע את תפקיד יד שמאל של הפסנתר ושאר שלוש האצבעות את תפקיד יד ימין. אטקינס גם שאל מטרוויס את המנהג להשתמש בעקב כף ידו לעמעום המיתרים הנמוכים, כדי ליצור צליל סטקטו קצבי המדמה בס ותוף בס בלהקת פופ. באופן כזה היה אטקינס מסוגל בנגינת סולו על גיטרה לבצע בו-זמנית את תפקידי הבס, הליווי ההרמוני והמלודיה, כפי שנשמע למשל בגרסת הכיסוי המפורסמת שלו משנות ה-50 ללהיט של הקורדטס Mr. Sandman. שיטת פריטה זו היא כיום בסיס עיקרי לנגינת פינגר סטייל בתחומי הפופ, הרוק, הפולק, הבלוז והקאנטרי. גיטריסטים לעיתים מכנים אותה "פריטת טרוויס" (Travis picking) על שמו של מרל טרוויס, אך טרוויס נהג לפרוט באצבע המורה ובאגודל בלבד, ולפיכך השיטה הנפוצה יותר כיום היא זו ששכלל והפיץ אטקינס. גיטריסטים ידועים שהושפעו מאוד בצעירותם מפריטתו של אטקינס הם טומי עמנואל ומארק נופלר, ושניהם גם הופיעו עם אטקינס לאחר שהתפרסמו. נופלר אף התרגל לנגן באצבעותיו גם קווים מלודיים על גיטרה חשמלית, וכך פיתח את סגנונו הייחודי. הפריטה בשיטת אטקינס גם נפוצה לצורך ליווי שירה אצל זמרים-יוצרים אשר פורטים בעיקר באצבעות, כמו פול סיימון וג'יימס טיילור.
מורשתו

במהלך חייו זכה אטקינס לפרסים רבים, בהם 14 פרסי גראמי ותשעה פרסי נגן השנה מטעם האגודה למוזיקת קאנטרי. בשנת 1993 הוענק לו פרס גראמי על הישגי חיים. בחודש דצמבר 1997 העניק לו מגזין תעשיית המוזיקה האמריקאי בילבורד את פרס המאה, אות ההוקרה הגבוה ביותר של המגזין על הישגים יצירתיים יוצאי דופן.
הכביש הבינמדינתי I-185 בדרום-מערב ג'ורג'יה, העובר במחוזות ילדותו של אטקינס, נקרא על שמו. בשנת 2002, לאחר מותו הוכנס אטקינס להיכל התהילה של הרוק אנד רול, נכדו של אטקינס קיבל את אות ההוקרה בשמו.
גיטרה חשמלית Gretsch Country Gentleman, אחת הגיטרות בעיצובו של צ'ט אטקינס
קניות

האם התכוונתם ל...
שופינג – תהליך בחינת ורכישת מוצרים
קניתיים – קָנִיּוֹת, משפחה של ציפורים
| --- | --- |
פירושונים:  זהו דף פירושונים, שמטרתו להבחין בין ערכים שונים בעלי שם דומה.    אם לא מצאתם ברשימת הפירושונים את הערך שהתכוונתם אליו, נסו: דפים ששמם מתחיל ב”קניות“  דפים ששמם מכיל ”קניות“  חיפוש ”קניות“ בוויקיפדיה
קפטן פיליפס

| --- | --- |

כרזת הסרט
 מבוסס על:  ספרם של ריצ'רד פיליפס ושל סטפן טאלטי "חובת הקפטן" ("A Captain's Duty")
 בימוי:  פול גרינגראס 
 הופק בידי:  סקוט רודין דנה בארנטי מייקל דה לוקה
 תסריט:  בילי ריי 
 עריכה:  כריסטופר רוס 
 שחקנים ראשיים:  טום הנקס ברקהאד עבדי
 מוזיקה:  הנרי ג'קמן 
 צילום:  ברי אקרויד 
 מדינה:  ארצות הברית 
 חברת הפקה:  הפקות טריגר סטריט 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  11 באוקטובר 2013
 משך הקרנה:  134 דקות
 שפת הסרט:  אנגלית, סומלית 
 סוגה:  סרט פעולה, סרט דרמה, סרט שודדי ים, סרט הישרדות, סרט מתח, סרט ביוגרפי, סרט שמבוסס על ספרים 
 תקציב:  55 מיליון דולר
 הכנסות:  218,791,811 דולר
 הכנסות באתר מוג'ו:   captainphillips
 אתר רשמי
 דף הסרט ב־IMDb
 
קפטן פיליפס (באנגלית: Captain Phillips) הוא סרט קולנוע מסוגת מתח-הישרדות בבימויו של פול גרינגראס ובכיכובם של טום הנקס וברקהאד עבדי. הסרט מבוסס על סיפורו האמיתי של קפטן ריצ'רד פיליפס אשר נלקח בשבי על ידי פיראטים סומליים שחטפו את אונייתו בשנת 2009.
תסריט הסרט עובד על ידי בילי ריי, והוא מבוסס על ספרם של פיליפס ושל סטפן טאלטי "חובת הקפטן" ("A Captain's Duty"). סקוט רודין, דנה בארנטי ומייקל דה לוקה הם מפיקי הסרט. הסרט הוקרן לראשונה בפסטיבל הסרטים בניו יורק בשנת 2013, והוא שוחרר בתפוצה מלאה ב-11 באוקטובר באותה שנה. הסרט זכה להצלחה כלכלית עם הכנסות של 217 מיליון דולר. הסרט היה מועמד לשישה פרסי אוסקר; הסרט הטוב ביותר, שחקן המשנה הטוב ביותר, התסריט המעובד הטוב ביותר, העריכה הטובה ביותר, עריכת הסאונד הטובה ביותר והסאונד הטוב ביותר.
עלילה

ריצ'ראד פיליפס, הוא קפטן של אוניית מכולות "MV Maersk Alabama" של החברה הדנית מארסק שיצאה להפלגה מעומאן כדי להגיע לקניה. במטענה בין השאר מזון המיועד לכמה מדינות באפריקה. האונייה משייטת במים הבינלאומיים סמוך לחופה של סומליה שם פועלות מספר כנופיות שודדי ים המבצעות שוד ימי לחופי סומליה. לאחר מספר ימים של התחמקויות, סירה ועליה ארבעה חמושים סומלים הצליחה לעלות על הסיפון. על פי חוק, צוות הספינה אינו נושא נשק ולכן מסתתר בחדר-המכונות. פיליפס מצליח לתמרן את הפיראטים לעזוב את הספינה בסירת-ההצלה ולקחת רק 30,000 דולר במזומן שהיה בכספת, אך נחטף כבן ערובה לצורך תשלום כופר. לאחר מספר ימים, צי ארצות הברית מאתר את הסירה ומקיף אותה בשלוש אוניות מלחמה. צוות של אריות הים מנהל משא ומתן ממושך עם החוטפים במסגרתו הם מפתים את מנהיג החוטפים לעלות לאחת מאוניות המלחמה כדי לדון בהעברת התשלום, ואז יורים בשלושת החוטפים הנותרים ומחלצים את קפטן פיליפס ללא פגע.
קים נובאק

| --- | --- |

 לידה:  13 בפברואר 1933 (בת 91) שיקגו, ארצות הברית 
 שם לידה:  Marilyn Pauline Novak 
 מדינה:  ארצות הברית 
 תקופת הפעילות:  מ-1954 
 מקום לימודים:  בית הספר לאמנות של מכון שיקגו  Farragut Career Academy  קולג' וילבר רייט 
 בן או בת זוג:  ריצ'רד ג'ונסון (1965–1966) 
 פרסים והוקרה:  פרס גלובוס הזהב לכוכב החדש של השנה – שחקנית (1955)  דוב הזהב של כבוד (1977)  כוכב בשדרת הכוכבים בהוליווד 
 פרופיל ב-IMDb
 
קים נובאק בסרט חברי ג'ואי
ג'יימס סטיוארט וקים נובאק ב"ורטיגו"
קים נובאק (באנגלית: Kim Novak; נולדה ב-13 בפברואר 1933) היא שחקנית קולנוע אמריקאית בשנות החמישים והשישים. לאחר שפרשה ממשחק כמעט לגמרי ב-1965 הקדישה זמנה לציור והציגה מספר תערוכות. נודעה בעיקר בתפקידיה בסרטים "פיקניק" (בבימויו של ג'ושוע לוגאן; 1955), "ורטיגו" (אלפרד היצ'קוק; 1958) ו"האיש בעל זרוע הזהב" (אוטו פרמינגר; 1955).
תולדות חייה > קריירה קולנועית

נולדה בשיקגו בשם מרילין פאולין נובאק למשפחת מהגרים קתולית מצ'כיה. בילדותה למדה אמנות ונמשכה לציור. ב-1954 נסעה ללוס אנג'לס עם חברות שהופיעו כניצבות בסרט "הקו הצרפתי" בכיכובה של ג'יין ראסל. כך "התגלתה" על ידי מפיק הוליוודי, שארגן לה חוזה באולפני קולומביה, אף שלא היה לה כל ניסיון במשחק. מנהל האולפנים הארי כהן החליף את שמה ממרלין לקים (על מנת למנוע בלבול עם מרילין מונרו), ודרש שתצבע את שיערה לבלונד-פלטינה.
לאחר מספר סרטים בהם השתתפה, הופיעה לראשונה בהצלחה בתפקיד משנה ב-1955 בסרט האיש בעל זרוע הזהב בבימויו של אוטו פרמינגר לצד פרנק סינטרה ואלינור פארקר. לדברי מבקר הקולנוע אורי קליין, התעלל בה פרמינגר במהלך הצילומים, דבר שהעמיק את חוסר הביטחון שלה כשחקנית לכל אורך הקריירה הקצרה שלה. באותה שנה ביים אותה לוגאן לתפקיד ראשי ראשון בסרטו פיקניק, לצד ויליאם הולדן. על הופעה זו זכתה נובאק בפרס גלובוס הזהב להבטחת השנה ובפרס באפט"א לשחקנית הלא-אנגליה הטובה ביותר.
ב-1956 הופיעה לצידו של טיירון פאואר בסרט "סיפורו של אדי דוצ'ין", ושנה לאחר מכן כיכבה שנית לצידו של סינטרה בשובר הקופות "חברי ג'ואי". ב-1958 בחר אלפרד היצ'קוק ללהק את השחקנית ורה מיילס לסרטו "ורטיגו". אולם מיילס נכנסה להיריון ופרשה מהפרויקט. בחוסר רצון ליהק היצ'קוק את נובאק לתפקיד הכפול של מדלן/ג'ודי. הופעתה של נובאק בסרט זה נחשבת כיום לשיא הקריירה שלה, ולאחת ההופעות הקולנועיות המפורסמות בהיסטוריה של הקולנוע, אף שעם צאתו של הסרט לאור זכתה לביקורות צוננות. באותה שנה הופיעה גם בסרט  "פעמון, ספר ונר" לצידו של ג'יימס סטיוארט. ב-1960 הופיעה בסרט "זרים כשאנו נפגשים" לצידו של קירק דאגלס ובקומדיה המוזיקלית "פפה".
בראשית שנות השישים החלה הקריירה שלה דועכת. ב-1962 הופיעה לצד ג'ק למון ופרד אסטר בכישלון "The Notorious Landlady". ב-1964 הופיעה בהפקה מוחדשת של הסרט "בכבלי אנוש", לפי ספרו של סומרסט מוהם, אולם לא הצליחה להיכנס לנעליה של בטי דייוויס שהופיעה בהפקה הראשונה (ב-1934) בתפקיד מילדרד המרשעת. גם תפקידה בסרטו של בילי ויילדר "נשקני, טיפשון" זכה לביקורות קטלניות, ולאחר תפקידה ב"הרפתקאות מול פלנדרס" עזבה את עולם הקולנוע.
תולדות חייה > לאחר הפרישה

נובאק הופיעה מדי פעם בסרטים גם לאחר פרישתה, בין היתר ב"Just a Gigolo" מ-1978 לצד דייוויד בואי ובעיבוד עתיר הכוכבים לספרה של אגתה כריסטי "סדק במראה" מ-1980 לצד אנג'לה לנסברי, טוני קרטיס, רוק הדסון ואליזבת טיילור. ב-1985 הופיעה בפרק הפיילוט של סדרת הטלוויזיה "אלפרד היצ'קוק מגיש".
ב-1997 זכתה בפרס כבוד בפסטיבל ברלין.
בפסטיבל קאן 2013 הייתה אורחת הכבוד בהקרנה חגיגית של עותק משוחזר של "ורטיגו".
חיים אישיים

במהלך קריירת המשחק שלה ניהלה נובאק רומן עם השחקן והבדרן האפרו-אמריקאי סמי דייוויס ג'וניור. אולפני קולומביה טרחו להסתיר את הרומן השערורייתי (של שחקנית לבנה עם אפרו-אמריקאי) מעיני הציבור. כן ניהלה מערכת יחסים עם הבמאי ריצ'רד קווין. ב-15 במרץ 1965 נישאה נובאק לשחקן הבריטי ריצ'רד ג'ונסון איתו שיחקה בסרט "מול פלנדרס". השנים התגרשו כעבור כשנה, ב-23 באפריל 1966.
מאז 1976 הייתה נובאק נשואה  לווטרינר רוברט מלוי, והשניים חיו יחד בחווה באורגון עד מותו של מלוי ב-2020.
הערות שוליים

↑  תערוכה מציצירותיה בסן פרנסיסקו
1 2   אורי קליין, קים נובאק כבר לא פוחדת, באתר הארץ, 16 במאי 2013
↑  על הסרט ורטיגו
↑  ריאיון עם נובאק, 2012
↑  נובאק הוזמנה להקרנת ורטיגו
| --- | --- |
בקרת זהויות :  NLI: 987007428766905171  PLWABN: 9810621161105606  BIBSYS: 97010753  BNE: XX1168017  BnF: cb14033527g (data)  CANTIC: a11850176  CiNii: DA13265802  GND: 119460947  ISNI: 0000 0001 1450 8196  LCCN: n79079581  MusicBrainz: dc82045e-fccb-40d5-a45d-792fd6bf5ba3  NKC: xx0091992  NLK: KAC2020O4453  NTA: 07407556X  RKD: 317110  SNAC: w6bp3fw0  SUDOC: 066861888  VIAF: 85913739   WorldCat (עם VIAF): 85913739
קלייר הולמן

| --- | --- |
אין תמונה חופשית
 לידה:  12 בינואר 1964 (בת 60) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1988 
 בן או בת זוג:  הווארד דייוויס (2005–2016) 
 פרופיל ב-IMDb
 
קלייר מרגרט הולמן (באנגלית: Clare Margaret Holman; נולדה ב-12 בינואר 1964) היא שחקנית אנגלייה. בין השנים 1995 ל-2015 גילמה את הרופאה המשפטית ד"ר לורה הובסון, בסדרות הטלוויזיה "המפקח מורס" ו"לואיס".
ביוגרפיה

הולמן נולדה בלונדון. קריירת המשחק שלה החלה ב-1988 כשהופיעה בסרט הטלוויזיה "הקשת בענן" המבוסס על רומן מאת דייוויד הרברט לורנס ובבימויו של סטיוארט בורג'.
ב-1991 שיחקה הולמן בתפקיד אייריס בנטלי, אחותו של דרק בנטלי (בגילומו של כריסטופר אקלסטון) בסרט "תן לו את זה". ב-1992 דיבבה את הדמות של יוליה בגרסת האנימציה של המחזה "רומיאו ויוליה".
בנובמבר 1993 גילמה הולמן את הרפר בהפקה של התיאטרון המלכותי הלאומי של המחזה "מלאכים באמריקה" מאת טוני קושנר. ב-1995 לוהקה לתפקיד ד"ר לורה הובסון בסדרת המשטרה "המפקח מורס", והיא המשיכה לגלם את הדמות עד לשנת 2000 בה הסתיימה הסדרה.
ב-1997 הייתה הולמן מועמדת לפרס לורנס אוליבייה לשחקנית הטובה ביותר בתפקיד משנה על הופעתה במחזה "מי מפחד מווירג'יניה וולף?". היא הופיעה פעמיים בסדרה "רציחות במידסומר" וגילמה שתי דמויות שונות. ב-2002 שיחקה בפרק "Ring Out Your Dead", וב-2006 בפרק "Country Matters".
בשנת 2006 חזרה הולמן לגלם את דמותה של ד"ר הובסון הפעם בסדרה "לואיס", הספין אוף של "המפקח מורס". היא שיחקה בכל 42 הפרקים עד לסיום הסדרה ב-2015.
באוקטובר 2013 שיחקה הולמן בתפקיד ליז בהפקה של תיאטרון טריסייקל של המחזה "Handbagged" מאת מוירה בופיני. ב-2015 הופיעה הולמן בסרט "סוויטה צרפתית". מאפריל עד מאי 2015 שיחקה בתפקיד מירה בולטון במחזה "Each His Own Wilderness" בתיאטרון עץ התפוז בריצ'מונד שבלונדון.
ב-2007 הופיעה הולמן בסדרת הדרמה "Fallen Angel" בתפקיד המספרת ונדי ואמו של מייקל. סיפור העלילה הוא על אודות רוזי בייפילד, בתו של כומר, שהופכת לרוצחת פסיכופתית. בסדרה מככבים אמיליה פוקס וצ'ארלס דאנס.
הולמן מלמדת דרמה בבית ספר גילדהול למוזיקה ודרמה. ב-2010 ביימה שישה פרקים בסדרת הטלוויזיה "רופאים", וב-2012 ביימה שני פרקים בסדרה הרפואית "הולבי סיטי".
ביוגרפיה > חיים אישיים

הולמן הייתה נשואה לבמאי הווארד דייוויס. הם התחתנו באפריל 2005 בסטרטון והיו נשואים עד למותו באוקטובר 2016. יש לה ילדים ונכדים חורגים מנישואיו הראשונים של בעלה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 | הקשת בענן | The Rainbow | גודרום ברנגוון | מיני-סדרה |
| 1989 |  | The Fifteen Streets | מרי לואלין | סרט טלוויזיה |
| 1989 | האישה בשחור | The Woman in Black | סטלה קיד | סרט טלוויזיה |
| 1991 | תן לו את זה | Let Him Have It | אייריס בנטלי |  |
| 1991 | פחד בחשכה | Afraid of the Dark | רוז |  |
| 1995–2000 | המפקח מורס | Inspector Morse | ד"ר לורה הובסון | סדרת טלוויזיה |
| 1996 | טום & ויו | Tom & Viv | לואיז פורדון |  |
| 1996 |  | Giving Tongue | ג'סי פילדינג, MP | סרט טלוויזיה |
| 1997–1999 | האגמים | The Lakes | סימון פישר |  |
| 1998 |  | Big Women | זואי | מיני-סדרה |
| 1999 |  | Love in the 21st century | שרה | בפרק "Toyboys" |
| 1999 | דייוויד קופרפילד | David Copperfield | רוזה דרטל | מיני-סדרה |
| 2000 | חדרי מסתורין | Murder Rooms: The Dark Beginnings of Sherlock Holmes | הלנה פטצ'י | בפרק "The Photographer's Chair" |
| 2001 |  | The Innocent | אליסון האנטלי | סרט טלוויזיה |
| 2002 | רציחות במידסומר | Midsomer Murders | סו טוט | בפרק "Ring Out Your Dead" |
| 2003 |  | Island at War | פליסיטי דור | מיני-סדרה |
| 2003 | החשוד העיקרי | Prime Suspect 6: The Last Witness | אליזבת' לוקיץ | מיני-סדרה |
| 2005 |  | Digital Reaper | מרי דיינס |  |
| 2006 | לגעת ביהלום | Blood Diamond | כתבת חדשות |  |
| 2006 | מיס מארפל | Agatha Christie's Marple | מיס פקארד | בפרק "By The Pricking of My Thumbs" |
| 2006–2015 | לואיס | Lewis | ד"ר לורה הובסון | סדרת טלוויזיה |
| 2007 |  | Fallen Angel | ונדי אליס | מיני-סדרה |
| 2009 | בקצב הלב | Heartbeat | שינה באקלי | בפרק "Sweet Sorrow" |
| 2011 |  | Death in Paradise | מולי קר | סדרת טלוויזיה (פרק אחד) |
| 2013 | סקוט וביילי | Scott & Bailey | שרה גלאגר | סדרת טלוויזיה (פרק אחד) |
| 2015 | סוויטה צרפתית | Suite Francaise | מרת'ה |  |
| 2016 | עדות אילמת | Silent Witness | קלודיה בקסטר | בפרק "River's Edge" |
| 2016 |  | Waiting for You | ג'נט |  |
| 2017 | רליק | Rellik | רבקה ברקר | מיני-סדרה |
| 2017 | סוג א' | The A Word | גרייס דניאלס | סדרת טלוויזיה (פרק אחד) |
| 2017 | הכתר | The Crown | הנסיכה מרינה | סדרת טלוויזיה (פרק אחד) |
| 2019 | מפוקסלים | Dead Pixels | סילביה | סדרת טלוויזיה (פרק אחד) |
| 2019 | אם אב ובן | MotherFatherSon | קולונל ריס | סדרת טלוויזיה |
| 2021 | הצנזורית | Censor | ג'ון |  |
| 2022 |  | Sherwood | הלן סנט קלייר | תפקיד ראשי; 6 פרים |
הערות שוליים

↑  "Dr Laura Hobson". Internet Movie Database. נבדק ב-25 ביולי 2016. {{cite web}}:  (עזרה)
↑  Billington, Michael (2 באוקטובר 2013). "Handbagged – review". נבדק ב-18 במאי 2014. {{cite web}}:  (עזרה)
↑  "Clare Holman Biography". Internet Movie Database. נבדק ב-25 ביולי 2016. {{cite web}}:  (עזרה)
↑  Gates, Anita (26 באוקטובר 2016). "Howard Davies, Theatre Director in Britain and on Broadway, Dies at 71". The New York Times. נבדק ב-30 באוקטובר 2016. {{cite web}}:  (עזרה)
| --- | --- |
בקרת זהויות :  GND: 1061735826  ISNI: 0000 0000 4921 8650  LCCN: no2005034838  VIAF: 46491938   WorldCat (עם VIAF): 46491938
קים מין-סוק

| --- | --- |

Kim MIn-Seok from acrofan
 לידה:  24 בינואר 1990 (בן 34) פוסן, קוריאה הדרומית
 שם במה:  קים מין-סוק
 מדינה:  קוריאה הדרומית 
 תקופת הפעילות:  מ-2011 
 http://www.woolliment.com/actors_profile_minseok.wol
 פרופיל ב-IMDb
 
זהו שם קוריאני; שם המשפחה הוא .
קים מין-סוק (בקוריאנית: 김민석; ‏נולד ב־24 בינואר 1990) הוא שחקן דרום קוריאני. הוא השתתף בשנת 2011 כמתמודד בתוכנית הטלוויזיה לכישרונות "Superstar K3" אך לא הגיע לשלבים הגבוהים יותר בתחרות. הוא עשה את הופעת הבכורה שלו כשחקן בסדרת הטלוויזיה "Shut Up Flower Boy Band". בסדרה הוא שיחק לצד שחקנים צעירים בתחילת דרכם וביניהם אל מהלהקה אינפיניט.
טלוויזיה וקולנוע > סרטים

| שנה | שם | תפקיד | הערות |
| --- | --- | --- | --- |
| 2013 | Moebius | בריון 1 | הופעת אורח |
| 2016 | Precious Woman | ג'ו-הוואן | תפקיד תומך |
טלוויזיה וקולנוע > סדרות טלוויזיה

| שנה | שם | רשת | תפקיד | הערות |
| --- | --- | --- | --- | --- |
| 2012 | Shut Up Flower Boy Band | tvN | סאו- קיונג'אן | תפקיד ראשי |
| 2014 | Aftermath | NaverTV Cast | ג'ו-הינהו | תפקיד ראשי |
| 2014 | Hi! School: Love On | KBS2 | פארק-ביונגהוק | תפקיד תומך |
| 2015 | Who Are You: School 2015 | KBS2 | מינסוק | תפקיד תומך |
| 2015-16 | Imaginary Cat | MBC Every 1 | יוק-האגונג | תפקיד תומך |
| 2016 | Descendants of the Sun | KBS2 | קים-גיבום | תפקיד תומך |
| 2016 | Doctors | SBS | צ'ו-קנגסו | תפקיד תומך |
| 2021 | נערי המחבט | SBS | האן-הון | תפקיד אורח |
טלוויזיה וקולנוע > תוכניות וריאטי

| שנה | שם | רשת | תפקיד | הערות |
| --- | --- | --- | --- | --- |
| 2011 | Superstar K3 | Mnet | מתחרה | ביצע אודישן והופיע בחצי הגמר |
| 2016 | Showbiz Korea | Arirang | אורח |  |
| 2016 | Entertainment Weekly | KBS2 | אורח |  |
| 2016 | Celebrity Bromance | MBig TV | ראשי | עונה 6 ביחד עם אל מהלהקה אינפיניט |
| 2016 | Radio Star | MBC | אורח | יחד עם פארק ג'הג'ונג, הוואנג צ'יול ולי-יונג'ה |
| 2016 | King of Mask Singer | MBC | Contestant | הופיע בפרקים 59-60 תחת הכינוי "The Sun's Junior" (על שם הדרמה שבה כיכב Descendants of the Sun) |
| 2016 | Flower Crew | SBS | ראשי |  |
הערות שוליים

↑  "김혜수, 이선균 주연 [소중한 여인]에 신예 김민석, 오하늬 합류". 1boon. נבדק ב-2016-05-08.
↑  JiwonYu. "Kim Min Suk to Join Park Shin Hye and Kim Rae Won in "Doctors"". Soompi. נבדק ב-2016-05-08.
↑  an0ya. "INFINITE's L and Kim Min Suk Are Up Next For "Celebrity Bromance"". Soompi. נבדק ב-2016-05-08.
↑  JiwonYu. "BTS's Jungkook, Actor Kim Min Suk, And More Confirmed For New Variety Show". Soompi. נבדק ב-2016-06-05.
| --- | --- |
בקרת זהויות :  ISNI: 0000 0004 7895 3899  MusicBrainz: fb6644c3-cb74-49a9-87a4-3d61806155bd  NLK: KAC201970741  VIAF: 258157523219727030997   WorldCat (עם VIAF): 258157523219727030997
קיזה בסיג'ה

וורן קיזה בסיג'ה קיפפה (נולד ב-22 באפריל 1956) הוא רופא, פוליטיקאי לשעבר וקצין צבאי באוגנדה. הוא כיהן כנשיא מפלגת הפורום לשינוי דמוקרטי (אנ') (FDC) והיה מועמד בבחירות לנשיאות אוגנדה בשנים 2001, 2006, 2011 ו-2016, והפסיד את כולן ליוורי מוסווני המכהן, שהיה הנשיא של אוגנדה מאז 26 בינואר 1986.